PMIndiaData/PMIndiaSum huggingface dataset:
பிரதமர் ஜெய்ப்பூரில் பத்திரிகா கேட்-ஐ தொடங்கி வைத்தார்; சம்வாத் உபநிஷத் மற்றும் அக்ஷயத்ரா புத்தகங்களை வெளியிட்டார்

ஜெய்ப்பூரில் பத்திரிகா கேட்–ஐ பிரதமர் திரு. நரேந்திர மோடி காணொலி காட்சி மூலம் இன்று திறந்து வைத்தார். பத்திரிகா குழுமத் தலைவர் திரு குலாப் கோத்தாரி எழுதிய சாமவேத உபநிஷத்துகள் மற்றும் அக்ஷயத்ரா புத்தகங்களையும் பிரதமர் வெளியிட்டார். நிகழ்ச்சியில் பேசிய பிரதமர், ராஜஸ்தானின் கலாச்சாரத்தை பிரதிபலிக்கும் இந்த வாயில், உள்நாட்டு மற்றும் சர்வதேச சுற்றுலாப் பயணிகளை பெருமளவில் ஈர்க்கும் என்று கூறினார். இரு புத்தகங்களைப் பற்றி பேசிய பிரதமர், இந்திய கலாச்சாரம் மற்றும் தத்துவத்தை அவை உண்மையாக பிரதிபலிப்பதாகவும், சமூகத்தை பயிற்றுவிப்பதில் இவற்றை எழுதியவர்கள் பெரும் பங்கு ஆற்றுவதாகவும் குறிப்பிட்டார். தங்களது எழுத்துகள் மூலம் ஒவ்வொரு மூத்த சுதந்திர போராட்ட வீரரும் மக்களுக்கு வழிகாட்டியதாக பிரதமர் கூறினார். இந்திய கலாச்சாரம், இந்திய பண்பாடு மற்றும் மதிப்புகளை பாதுகாக்கும் முயற்சிகளுக்காக பத்திரிகா குழுமத்தை அவர் பாராட்டினார். பத்திரிகா குழுமத்தின் நிறுவனர், திரு கற்பூர் சந்திர குலிஷ் பத்திரிகை துறைக்கு ஆற்றிய பங்களிப்பை புகழ்ந்த பிரதமர், வேதங்களின் மூலம் அறிவைப் பரப்ப அவர் முயற்சித்ததையும் நினைவு கூர்ந்தார். திரு குலிஷின் வாழ்க்கையைப் பற்றி பேசிய பிரதமர், ஒவ்வொரு பத்திரிகையாளரும் நேர்மறை எண்ணங்களோடு பணிபுரிய வேண்டும் என்றார். ஒவ்வொரு மனிதரும் நேர்மறை எண்ணங்களோடு பணிபுரிந்து தன்னால் ஆனதை சமூகத்துக்கு அளிக்க வேண்டும் என்று அவர் கூறினார். இரண்டு புத்தகங்களைப் பற்றி குறிப்பிட்ட பிரதமர், வேதங்களில் சொல்லப்பட்டிருக்கும் கருத்துகள் காலத்தை கடந்தவை என்றும், ஒட்டுமொத்த மனித இனத்துக்குமானவை என்றும் கூறினார். உபநிஷத் சாம்வாத் மற்றும் அக்ஷார் யாத்ரா ஆகியவை அதிக அளவில் படிக்கப்பட வேண்டும் என்று அவர் கூறினார். கூர்மையான அறிவிடம் இருந்து விலகிச் சென்று விட வேண்டாம் என்று புதிய தலைமுறையை பிரதமர் கேட்டுக்கொண்டார். உபநிஷத்துகள் மற்றும் வேதங்களைப் பற்றிய ஞானம் ஆன்மிக ஆர்வத்தை சார்ந்தது மட்டுமே அல்ல, அறிவியல் பார்வையும் தான் என்று பிரதமர் கூறினார். ஏழைகளுக்கு கழிவறை வசதி அளிக்கவும், அவர்களை பல்வேறு நோய்களில் இருந்து பாதுகாக்கவும் தூய்மை இந்தியா இயக்கம் தேவைப்பட்டதென்று அவர் கூறினார். தாய்மார்கள் மற்றும் சகோதரிகளை புகையில் இருந்து பாதுகாக்கும் உஜ்வால் திட்டம் மற்றும் ஒவ்வொரு வீட்டுக்கும் தண்ணீரை வழங்கும் ஜல் ஜீவன் திட்டம் ஆகியவற்றைக் குறித்தும் பிரதமர் பேசினார். மக்கள் சேவைக்காகவும், கொரோனா பற்றிய விழிப்புணர்வை உருவாக்கியதற்காகவும் இந்திய ஊடகத்துறையை பாராட்டிய பிரதமர், கள அளவில் அரசு ஆற்றும் பணிகளைப் பற்றிய செய்திகளை மக்களுக்கு துடிப்புடன் ஊடகங்கள் வழங்கி வருவதாகவும், அவற்றில் இருக்கும் குறைபாடுகளைப் பற்றியும் செய்திகளையும் வெளியிட்டு வருவதாகவும் கூறினார். உள்ளூர் தொழில்களுக்கு ஊக்கம் அளிக்கும் 'தற்சார்பு இந்தியா' பிரச்சாரத்துக்கு ஊடகங்கள் ஆதரவளித்து வருவதற்காக பிரதமர் மகிழ்ச்சி தெரிவித்தார். இந்த லட்சியத்தை விரிவுபடுத்துதை குறித்தும் அவர் பேசினார். இந்தியப் பொருள்கள் சர்வதேச அளவை எட்டி வருவதாகவும், இந்தியாவின் குரலும் உலகத்தை எட்ட வேண்டும் என்றும் அவர் கூறினார். உலகம் தற்போது இந்தியாவை உன்னிப்பாக கவனித்து வருவதாக அவர் குறிப்பிட்டார். இப்படிப்பட்ட சூழ்நிலையில் இந்திய ஊடகத்துறையும் சர்வதேச அளவை எட்ட வேண்டும். சர்வதேச தகுதியுடைய பல்வேறு இலக்கிய விருதுகளை இந்திய நிறுவனங்கள் வழங்க வேண்டும். திரு கற்பூர் சந்திர குலிஷின் நினைவாக சர்வதேச பத்திரிகைத்துறை விருதை தொடங்கியதற்காக பத்திரிகா குழுமத்தை பிரதமர் பாராட்டினார்.
பெட்ரோலியம் மற்றும் இயற்கை வாயு துறையில் வர்த்தகம் புரிதலை எளிதாக்குவதை உயர்த்துதல்

வர்த்தகம் புரிதலை எளிதாக்குதல் என்ற அரசின் திட்டத்தையொட்டி பிரதமர் திரு. நரேந்திர மோடி தலைமையிலான அமைச்சரவை பெட்ரோலியம், இயற்கைவாயு அமைச்சர் மற்றும் நிதியமைச்சருக்குச் சர்வதேசப் போட்டி ஏலத்திற்கு (ஐ.சி.பி.) பிறகு பகுதிகள்/ஒப்பந்தப் பரப்புகள் ஆகியவற்றை வெற்றிகரமாக ஏலம் எடுத்தவர்களுக்கு ஹைட்ரோ கார்பன் துரப்பணம் மற்றும் உரிமக் கொள்கையின் (எச்.இ.எல்.பி). கீழ் அதிகாரம் வழங்குவதற்கு ஒப்புதல் அளித்தது. அதிகாரம் பெற்ற அமைச்சர்கள் குழு (இ.சி.எஸ்) பரிந்துரையின் அடிப்படையில் இந்த நடவடிக்கையை அமைச்சரவை எடுத்தது. எச்.இ.எல்.பி திட்டத்தின் கீழ் இரண்டு ஆண்டுகளுக்கு ஒரு முறை பகுதிகள் ஏலம் மூலம் வழங்கப்பட வேண்டும். எனவே இவ்வாறு அமைச்சர்களுக்கு அதிகாரம் வழங்குவதால் பகுதிகளை ஏலதாரருக்கு வழங்குவதற்கான நடைமுறையில் முடிவெடுத்தல் பணி விரைவுபடுத்தப்படும். மேலும் வர்த்தகம் புரிதலை எளிதாக்கும் திட்டத்திற்கும் உத்வேகம் கிடைக்கும். தாக்கம்: என்.இ.எல்.பி. கொள்கையின் கீழ், இ.சி.எஸ். அமைப்பு ஏல மதிப்பீடு தரத்தை (பி.இ.சி.) பரிசீலிக்கிறது, தேவைப்படும்போது ஏலதாரர்களிடையே பேச்சுவார்த்தை நடத்துகிறது, பொருளாதார விவகாரங்களுக்கான அமைச்சரவை குழு (சி.சி.இ.ஏ.)-க்கு பகுதிகள் வழங்குவதற்கான பரிந்துரையை அளிக்கிறது. (சி.சி.இ.,ஏ) பகுதிகள் வழங்குவதற்கு அனுமதியை அளிக்கிறது. அமைச்சகங்களுக்கு இடையிலான ஆலோசனை (ஐ.எம்.சி.) உள்ளிட்ட இந்த அனைத்து நடைமுறைகளும் மிகவும் எளிதாகவும், அதிக காலம் பிடிப்பதாகவும் உள்ளன. அரசின் திட்டமான வர்த்தகம் புரிதலை எளிதாக்கும் திட்டத்தின்படி இந்தக் காலஅவகாசத்தைக் குறைப்பது விரும்பத்தக்கது. புதிய ஹைட்ரோ கார்பன் துரப்பணம் மற்றும் உரிமக் கொள்கையின்படி ஏல நடைமுறை தொடர்ச்சியானதாக இருக்கும். ஏலத்திற்கான பகுதிகள் ஆண்டுக்கு இரு முறை வழங்கப்படும். பின்னணி: 2016-ம் ஆண்டு மத்திய அரசு துரப்பணம் மற்றும் உற்பத்தித் துறையில் ஹைட்ரோ கார்பன் துரப்பணம் மற்றும் உரிமக் கொள்கை என்ற புதிய கொள்கையைத் தொடங்கியது. இது முந்தைய கொள்கை அமைப்பிலிருந்து முற்றிலும் மாறுபட்டது. இந்தப் புதிய கொள்கையின் முக்கிய அம்சங்கள், வருமானப் பகிர்வு ஒப்பந்தம், மரபு சார்ந்த, மரபு சாராத ஹைட்ரோ கார்பன் ஆதாரங்களின் துரப்பண மற்றும் உற்பத்திக்கு ஒரே உரிமம், சந்தைப்படுத்துதல் மற்றும் விலை நிர்ணயத்தில் சுதந்திரம் போன்றவை ஆகும். எச்.இ.எல்.பி. திட்டத்தின் கீழ் திறந்த பரப்பு உரிமக் கொள்கை முக்கியமான புதுமை அம்சமாகும். இந்த அம்சத்தின்படி முதலீட்டாளர் தங்களுக்கு ஆர்வம் உள்ள பகுதிகளைப் பிரித்து எடுத்துக் கொள்ளலாம், அதன் அடிப்படையில் தங்களது ஆர்வத்தை வெளிப்படுத்துவதற்கான இ.ஓ.எல். ஆவணத்தை ஆண்டு முழுவதும் சமர்ப்பிக்கலாம். எந்தப் பகுதிக்கான ஆர்வம் தெரிவிக்கப்பட்டதோ அதன் அடிப்படையில் 6 மாதத்திற்கு ஒரு முறை ஏலம் நடத்தப்படும். 2017 ஜூலை 1-ஆம் தேதி தொடங்கிய ஓ.ஏ.எல்.பி.யின் முதலாவது சுற்று இ.ஓ.எல்.-க்கு மிக அதிகமான அளவில் விண்ணப்பங்கள் அரசிடம் பெறப்பட்டன. இந்தச் சுற்று 2017 நவம்பர் 15-ஆம் தேதி முடிவுக்கு வந்தது. ஏலத்தின் முதலாவது சுற்றில் 11 மாநிலங்களைச் சேர்ந்த 59,282 சதுர கிலோ மீட்டர் பரப்புள்ள 55 பகுதிகள் ஏலத்திற்கு வந்தன. ஏல நடைமுறை பாதுகாக்கப்பட்ட, அர்ப்பணிக்கப்பட்ட மின்னணு ஏல வலைத்தளத்தின் மூலம் நடைபெற்றது. —–
கொரிய அதிபரின் மனைவி பிரதமருடன் சந்திப்பு

கொரிய அதிபரின் மனைவி திருமதி. கிம் ஜங் சூக் பிரதமர் திரு. நரேந்திர மோடியை இன்று சந்தித்துப் பேசினார். பிரதமர் மோடியின் அழைப்பை ஏற்றுக்கொண்ட கொரிய அதிபரின் மனைவி திருமதி. கிம் இந்தியாவுக்கு வருகை தந்துள்ளார். நவம்பர் 6, 2018 அன்று உத்தரப் பிரதேச மாநில அரசு ஏற்பாடு செய்துள்ள தீபவுட்சவத்தில் அவர் சிறப்பு விருந்தினராக பங்கேற்கிறார். மேலும், அதே நாளில், அயோத்தியாவில், ராணி சூரிரட்னாவிற்காக (ஹியூ ஹுவாங்-ஓக்) அமைக்கப்படும் புதிய நினைவு மண்டபத்திற்கான அடிக்கல் நாட்டு விழாவிலும் அவர் பங்கேற்கிறார். அயோத்தியின் இளவரசி சூரிரட்னா மூலம் அயோத்தியாவிற்கும், கொரியாவிற்கும் இடையே ஆழமான வரலாற்று இணைப்பு உள்ளது. அவர் 48 சி.இ.-யில் கொரியாவிற்கு சென்று கொரிய அரசர் சுரோவை திருமணம் செய்து கொண்டார். இன்று நடைபெற்ற சந்திப்பில், பிரதமர் மோடியும் அதிபர் மனைவி கிம்மும் இந்தியா மற்றும் கொரியா இடையேயான ஆழமான நாகரிக மற்றும் ஆன்மீக இணைப்புகள் குறித்து விவாதித்தனர். மேலும், இரு நாடுகளுக்கு இடையே மனித வள பரிமாற்றத்தினை ஊக்குவிப்பது குறித்த தங்களின் கருத்துகளை பறிமாறிக்கொண்டனர். சியோல் அமைதி விருது பெற்றதற்காக பிரதமர் மோடிக்கு அதிபர் மனைவி கிம் வாழ்த்து தெரிவித்தார். இந்த புகழ் முழுவதும் இந்திய மக்களுக்கு உரியது என்று பிரதமர் கூறினார். ஜூலை 2018-ல் அதிபர் மூன் ஜே இந்தியாவிற்கு பயணம் மேற்கொண்டதை நினைவுகூர்ந்த பிரதமர், அவரது இந்த வருகை இந்தியா மற்றும் கொரியா இடையேயான கூட்டுறவிற்கு புதிய உத்வேகத்தை அளித்துள்ளது என்று கூறினார்.
உலகளாவிய எண்ணெய் மற்றும் எரிவாயுத் துறை தலைமை நிர்வாக அதிகாரிகள் மற்றும் நிபுணர்களுடன் பிரதமர் கலந்துரையாடல்

உலகளாவிய எண்ணெய் மற்றும் எரிவாயுத் துறைத் தலைமை நிர்வாக அதிகாரிகள் மற்றும் நிபுணர்களுடன் பிரதமர் திரு நரேந்திர மோடி இன்று காணொலி காட்சி மூலம் கலந்துரையாடினார். கடந்த ஏழு ஆண்டுகளில் எரிசக்தித் துறையில் மேற்கொள்ளப்பட்ட சீர் திருத்தங்கள் குறித்து பிரதமர் ஆலோசித்தார். பெட்ரோலிய பொருட்களின் ஆய்வு மற்றும் உரிமம் கொள்கை, எரிவாயு விற்பனை நிலக்கரி மற்றும் மீத்தேன் கொள்கை நிலக்கரி சுரங்கம் மறு சீரமைப்பு இந்திய எரிவாயு பரிமாற்றத்தில் போன்றவை குறித்து ஆலோசிக்கப்பட்டது. எண்ணெய் மற்றும் எரிவாயு துறையில் இந்தியா தற்சார்பு நிலையை அடைய இது போன்ற சீர்திருத்தங்கள் தொடரும். எண்ணெய்த்துறை பற்றிப் பேசிய பிரதமர் தற்போது வருவாயிலிருந்து உற்பத்தி அதிகரிப்பை நோக்கி கவனம் செலுத்தப்படுவதாக கூறினார். கச்சா எண்ணெய்க்கான சேமிப்பு வசதிகளை அதிகரிப்பதன் தேவை குறித்தும் அவர் பேசினார். நாட்டில் இயற்கை எரிவாயுக்கானத் தேவை வேகமாக அதிகரிப்பதை பற்றியும் அவர் பேசினார். எரிவாயு குழாய்கள் அமைப்பது, எரிவாயு விநியோகம், திரவ இயற்கை எரிவாயு மையங்கள் மூலம் மறுசீரமைப்பு ஆகியவை உட்பட தற்போதுள்ள எரிவாயு கட்டமைப்பு மேம்பாடுகள் குறித்தும் அவர் பேசினார். கடந்த 2016-ம் ஆண்டு முதல் இந்தக் கூட்டங்களில் வழங்கப்பட்ட ஆலோசனைகள் எண்ணெய் மற்றம் எரிவாயுத் துறை சந்திக்கும் சவால்களைப் புரிந்து கொள்வதில் மிகவும் பயனுள்ளதாக இருக்கிறது என பிரதமர் நினைவு கூர்ந்தார். இந்தியா வெளிப்படைத் தன்மை நம்பிக்கை மற்றும் வாய்ப்புகள் உள்ள நாடு எனவும் இங்கு புதியக் கருத்துக்கள், முன்னோக்குகள் மற்றும் புதுமைக் கண்டுபிடுப்புகள் நிறைந்துள்ளன எனவும் பிரதமர் கூறினார். இந்தியாவில் எண்ணெய் மற்றும் எரிவாயு துறையின் ஆராய்ச்சி மற்றும் மேம்பாட்டில் தலைமைச் செயல் அதிகாரிகள் மற்றும் நிபுணர்கள் இணைய வேண்டுமென அவர் அழைப்பு விடுத்தார். இந்தக் கலந்துரையாடலில் ராஸ்நெப்ட் நிறுவனத் தலைவர் டாக்டர் இகார் செச்சின், சவுதி ஹராம்கோ நிறுவனத் தலைவர் திரு அமீன் நசீர் பிரிட்டஷ் பெட்ரோலிய நிறுவனத்தின் தலைமைச் செயல் அதிகாரி பெர்நாட் லூனே, ஐ.எச்.எஸ் மார்கெட் நிறுவனத் துணைத் தலைவர் டாக்டர் டேனியல் எர்ஜின், ஸ்லம்பர்ஜர் நிறுவன சி.இ.ஓ திரு ஆலிவர் லீபெக் ரிலையன்ஸ் இண்டஸ்ட்ரீஸ் நிறுவன தலைவர் திரு முகேஷ் அம்பானி, வேதாந்தா நிறுவனத்தின் தலைவர் திரு அனில் அகர்வால் ஆகியோர் உட்பட பலர் கலந்து கொண்டனர். மலிவான விலையில் எரிசக்திக் கிடைப்பது மற்றும் எரிசக்தி பாதுகாப்பை மேம்படுத்துவதில் அரசின் சமீபத்தியச் சாதனைகளைத் தொழில்துறைத் தலைவர்கள் பாராட்டினர். தொலைநோக்கு மற்றும் லட்சிய இலக்குகள் மூலம் இந்தியாவில் சுத்தமான எரிசக்தி மாற்றத்தை நோக்கிய பிரதமரின் தலைமையை அவர்கள் பாராட்டினர். சுத்தமான எரிசக்தி தொழில்நுட்பத்திற்கான புதிய முறைகளை இந்தியா வேகமாக பின்பற்றுவதாகவும், உலகளாவிய எரிசக்தி விநியோக சங்கிலியை உருவாக்குவதில் இந்தியா முக்கியப் பங்காற்ற முடியும் எனவும் அவர்கள் கூறினர். நிலையான மற்றும் சமமான எரிசக்தி மாற்றத்தை உறுதி செய்வது பற்றியும் அவர்கள் பேசினர். சுத்தமான எரிசக்தி மற்றும் நிலைத்தன்மை மேலும் மேம்படுத்துவது பற்றி கருத்துக்கள் மற்றும் ஆலோசனைகளை அவர்கள் வழங்கினர்.
வங்காள விரிகுடா பன்முக தொழில்நுட்ப மற்றும் பொருளாதார ஒத்துழைப்புக்கான மற்றும் குற்றவியல் விவகாரங்களில் சட்டபூர்வ ஒத்துழைப்பு தொடர்பான ஒப்பந்தம்

வங்காள விரிகுடா பன்முக தொழில்நுட்ப மற்றும் பொருளாதார ஒத்துழைப்பு மற்றும் குற்றவியல் விவகாரங்களில் சட்டபூர்வ ஒத்துழைப்புக்கான ஒப்பந்தம் (பீம்ஸ்டெக்) கையெழுத்திடுவதற்கு, பிரதமர் திரு நரேந்திர மோடி தலைமையிலான அமைச்சரவை ஒப்புதல் அளித்தது. ஒப்பந்தத்தின் 15வது ஷரத்தின்படி, மத்திய உள்துறை இதற்கான மத்திய அதிகார மையமாக இருக்கும். வங்காளதேசம், பூட்டான், இந்தியா, மியான்மார், நேபாளம், இலங்கை மற்றும் தாய்லாந்து ஆகிய நாடுகள் பீம்ஸ்டெக் அமைப்பில் உறுப்பினர்களாக இருக்கும். குற்றவியல் நடைமுறைகளில் பிராந்திய நாடுகளிடையே ஒத்துழைப்பை மேற்கொள்வது குற்றவியல் நடவடிக்கைகளை தடுக்க பெரிதும் உதவும். இந்த ஒப்பந்தம் குற்றவியல் நடவடிக்கைகளில், குறிப்பாக தீவிரவாதம், மாபியா குற்றங்கள், போதைப் பொருள் குற்றங்கள், பண மோசடி, இணைய குற்றங்கள் போன்றவற்றை தடுக்கவும், புலனாய்வில் உதவி செய்யவும், உறுப்பு நாடுகள் பரஸ்பரம் ஒத்துழைப்பு நல்க பெரிதும் உதவும். இந்தியா இந்த ஒப்பந்தத்தில் கையெழுத்திட்டு, ஏற்பளித்த பிறகு, இந்த ஒப்பந்தத்தின் பத்திரம், பீம்ஸ்டெக் அமைப்பின் செயலரிடம் கொடுக்கப்படும். அனைத்து நாடுகளும் ஒப்பந்தப் பத்திரத்தை ஒப்படைத்த 30வது நாளில் இந்த ஒப்பந்தம் அமலுக்கு வரும்.
காஜா மொய்நுதீன் சிஷ்டி தர்காவுக்கு வழங்கப்பட வேண்டிய பச்சை போர்வையை பிரதமர் வழங்கினார்.

அஜ்மீர் ஷரீப் காஜா மொய்நுதீன் சிஷ்டி தர்காவுக்கு வழங்கப்பட வேண்டிய பச்சை போர்வையை பிரதமர் திரு நரேந்திர மோடி மத்திய சிறுபான்மையினர் நலன் மற்றும் நாடாளுமன்ற விவகாரங்கள் துறையின் இணை அமைச்சர் திரு முக்தார் அப்பாஸ் நக்வீயிடம் புதுதில்லியில் இன்று ஒப்படைத்தார். •••••
சண்டிகரில்  இந்தியா – பிரான்ஸ் தொழில் மாநாடு.  16 ஒப்பந்தங்கள் பரிமாற்றம்.

சண்டிகரில் இன்று நடைபெற்ற இந்தியா – பிரான்ஸ் தொழில் மாநாட்டில் பிரதமர் திரு நரேந்திர மோடி அவர்கள் உரையாற்றினார். சி.ஓ.பி.-21 பேச்சுவார்த்தைகளை நடத்திய விதத்துக்காக பிரான்ஸ் நாட்டுக்கு பிரதமர் பாராட்டு தெரிவித்தார். அதிபர் ஹாலாண்டே, தன்னிடம் தொலைபேசியில் பேசி, வெளியிடப்பட உள்ள ஒப்பந்தத்தின் சாராம்சம் குறித்து ஒப்பந்தம் வெளியிடப்படும் முன் விவாதித்ததாக பிரதமர் தெரிவித்தார். காப் 21 மாநாட்டுக்கு சில நாட்களுக்கு முன்னதாக பிரான்ஸ் நாட்டில் நடந்த தீவிரவாதத் தாக்குதல் குறித்து குறிப்பிட்ட பிரதமர், அடிப்படைக் கொள்கைகளில் இருந்து வழுவாமல், தீவிரவாதத்தை எதிர்ப்பது குறித்த பிரான்ஸ் நாட்டின் முறைகளை பாராட்டினார். தீவிரவாதத்துக்கு எதிரான பிரான்ஸ் நாட்டின் போரில், இந்தியா பிரான்ஸ் நாட்டோடு தோள் நிற்கும் என்றார். இந்தியா பிரான்ஸ் ஆகிய இரு நாடுகளுக்கு இடையே உள்ள உறவு குறித்து பேசிய பிரதமர், இரு நாடுகளும் ஒன்றுக்கொன்று உருவானவை என்றார். பாதுகாப்புத் துறை தொடர்பாக பேசிய பிரதமர், இந்தியாவின் திறமையும், பிரான்ஸ் நாட்டின் தயாரிப்பு தொழில்நுட்பமும் இணைந்து உலகை ஒரு பாதுகாப்பான இடமாக உருவாக்க முடியும் என்றார். இணைய பாதுகாப்பு குறித்தும் பிரதமர் பேசினார். பிரான்ஸ் நிறுவனங்கள் இந்தியாவில் முதலீடு செய்துள்ளன என்றார் பிரதமர். முன்கூட்டிய வரிவிதிப்பு முடிந்துபோன அத்தியாயம் என்றார். புதிய திட்டங்களுக்கான யோசனை, இந்தியா, அமெரிக்கா மற்றும் பிரான்ஸ் மற்றும் சர்வதேச சூரிய ஒளிக் கூட்டணியை உள்ளடக்கியது என்றார் பிரதமர். 16 புரிந்துணர்வு ஒப்பந்தங்கள் அந்த மாநாட்டில் பரிமாறிக் கொள்ளப்பட்டன.
10 தகவல் தொடர்பு  செயற்கைக் கோள்களை மத்திய அரசிடமிருந்து,  நியூ ஸ்பேஸ் இந்தியா லிமிடெட்  நிறுவனத்துக்கு மாற்றுவதற்கு மத்திய அமைச்சரவை ஒப்புதல் அளித்துள்ளது

பிரதமர் திரு நரேந்திர மோடி தலைமையிலான மத்திய அமைச்சரவை, 10 தகவல் தொடர்பு செயற்கைக் கோள்களை மத்திய அரசின் விண்வெளித்துறையின் கட்டுப்பாட்டில் உள்ள பொதுத்துறை நிறுவனமான நியூ ஸ்பேஸ் இந்திய லிமிடெட் நிறுவனத்துக்கு மாற்றுவதற்கு ஒப்புதல் அளித்துள்ளது. மேலும், அந்த நிறுவனத்தின் அங்கீகரிக்கப்பட்ட பங்கு முதலீட்டை 1,000 கோடி ரூபாயிலிருந்து 7,500 கோடி ரூபாயாக அதிகரிக்கவும் மத்திய அமைச்சரவை ஒப்புதல் வழங்கியுள்ளது. இதன் மூலம் நியூ ஸ்பேஸ் இந்திய லிமிடெட் நிறுவனத்துக்கு தன்னாட்சி நிதி அதிகாரம் வழங்கப்படும் என்றும் பெருமளவிலான வேலைவாய்ப்பு உருவாக்கப்படும் என்று தெரிவிக்கப்பட்டுள்ளது. விண்வெளித்துறையில் உள்நாட்டுப் பொருளாதார நிலை மேம்பட்டு சர்வதேச விண்வெளி சந்தையில் இந்தியாவின் பங்கு அதிகரிக்கப்படும் என்று எதிர்பார்க்கப்படுகிறது. விண்வெளித் துறை சீர்திருத்தங்கள், நியூ ஸ்பேஸ் இந்திய லிமிடெட் நிறுவனத்தை முழுமையான வணிக விண்வெளி நடவடிக்கைகளை மேற்கொள்ளவும், முழு அளவிலான செயற்கைக்கோள் இயக்குநராக செயல்படவும் வழிவகை ஏற்பட்டுள்ளது. ஒற்றைச் சாளர இயக்குநராக செயல்படும் நியூ ஸ்பேஸ் இந்திய லிமிடெட் நிறுவனம், விண்வெளித் துறையில் எளிதாக வர்த்தகம் செய்ய முடியும். இதன் மூலம் நியூ ஸ்பேஸ் இந்திய லிமிடெட் நிறுவனம், உலகளாவிய நிலைகளுக்கு ஏற்ப டிரான்ஸ்பாண்டர்களின் விலையை நிர்ணயிக்கும் அதிகாரம் பெறும்.
பால கங்காதர திலகர், சந்திர சேகர ஆசாத் ஆகியோரின் பிறந்த நாளையொட்டி அவர்களை நினைவுகூர்ந்தார் பிரதமர்

பால கங்காதர திலகர் மற்றும் சந்திரசேகர ஆசாத் ஆகியோரை அவர்களது பிறந்த தினத்தையொட்டி, பிரதமர் திரு.நரேந்திர மோடி நினைவுகூர்ந்தார். “பால கங்காதர திலகர், சந்திரசேகர ஆசாத் ஆகியோரையும், இந்தியாவின் சுதந்திரப் போராட்டத்துக்கு அவர்கள் அளித்த மாபெரும் பங்களிப்பையும், அவர்களது பிறந்த தினத்தில் நினைவுகூர்கிறேன்,” என்று பிரதமர் தெரிவித்துள்ளார்.
விநியோகத் தொடர் சவால்கள் குறித்து உலகளாவிய உச்சி மாநாட்டில் பிரதமரின் உரை

மேன்மைதங்கிய அதிபர் பைடன் அவர்களே, விநியோகத் தொடர் சவால் எனும் முக்கியமான பொருள் மீதான முன்முயற்சியை இந்த உச்சி மாநாட்டில் மேற்கொண்டதற்காக உங்களுக்கு நான் நன்றி தெரிவிக்கிறேன். நீங்கள் பதவியேற்றவுடன் இதற்கான முன்முயற்சியை இந்த உச்சி மாநாட்டில் மேற்கொண்டதற்காக உங்களுக்கு நான் நன்றி தெரிவிக்கிறேன். நீங்கள் பதவியேற்றவுடன் “அமெரிக்கா மீண்டுள்ளது” என்று கூறியிருந்தீர்கள். இவ்வளவு குறுகிய காலத்தில் நாங்கள் அனைவரும் இது நிகழ்ந்திருப்பதைக் காண்கிறோம். எனவே எனது வரவேற்பை நான் தெரிவிக்க விரும்புகிறேன் ! மேன்மைதங்கியவர்களே, பெருந்தொற்றின் ஆரம்ப மாதங்களில் தடுப்பூசிகள், சுகாதாரக் கருவிகள், அத்தியாவசிய மருந்துகள் தயாரிக்க கச்சாப் பொருட்கள் பற்றாக்குறையை நாம் அனைவரும் உணர்ந்திருந்தோம். பொருட்களை ஏற்றிச்செல்லும் பெட்டகங்கள் பற்றாக்குறைப் பற்றி உலகில் யார் நினைத்துப்பார்த்தார்கள்? மேன்மைதங்கியவர்களே, தடுப்பூசிகளின் உலகளாவிய விநியோகத்தை மேம்படுத்த இந்தியா தடுப்பூசிகள் ஏற்றுமதியை வேகப்படுத்தியுள்ளது. இந்திய-பசிஃபிக் பிராந்தியத்தில் சிறந்த விநியோகம் மற்றும் கட்டுப்படியான விலையில் கொவிட்-19 தடுப்பூசி என்பதற்கு க்வாட் கூட்டாளிகளுடன் நாங்கள் பணியாற்றிவருகிறோம். உலகத்திற்காக அடுத்த ஆண்டு ஐந்து பில்லியன் கொவிட் தடுப்பூசி டோஸ்கள் உற்பத்தி செய்ய இந்தியா முழு முயற்சி செய்துவருகிறது. இதற்கும் கச்சா பொருள் விநியோகம் தடங்கல் இல்லாமல் இருப்பது மிகவும் முக்கியமானதாகும். மேன்மைதங்கியவர்களே, உலகளாவிய விநியோகத் தொடர்களை மேம்படுத்த மூன்று அம்சங்கள் மிகவும் முக்கியமானவை என்று நான் நம்புகிறேன்- நம்பகமான ஆதார வளங்கள், வெளிப்படைத்தன்மை, காலவரம்பு. நமது வழங்கல் என்பது நம்பகமான ஆதார வளங்களிலிருந்து தொடங்குவது அவசியமாகும். நம்பகமான விநியோகத் தொடருக்கு வெளிப்படைத் தன்மையும் தேவை. வெளிப்படைத் தன்மைக் குறைவு காரணமாக உலகின் பல நிறுவனங்கள் சிறு சிறு பொருள்களின் பற்றாக்குறையை எதிர்கொள்வதை இன்று நாம் காண்கிறோம். அதேபோல் அத்தியாவசியமான பொருட்களை உரிய நேரத்தில் வழங்காவிட்டால் அதுவும் பெரிய இழப்புகளுக்கு வழிவகுக்கும். கொரோனா காலத்தில் மருந்து மற்றும் மருத்துவப் பொருள்கள் விநியோகத்தில் இதனை நாம் தெளிவாக உணர்ந்தோம். இதற்கு வளரும் நாடுகள் மாற்றுமுறை உற்பத்தித் திறனை உருவாக்க வேண்டியுள்ளது. மேன்மைதங்கியவர்களே, மருந்துப்பொருட்கள், தகவல் தொழில்நுட்பம் மற்றும் பிறவற்றில் நம்பிக்கை மிகுந்த ஆதார வளங்களில் இந்தியா நம்பகத்தன்மையைக் கட்டமைத்துள்ளது. தூய்மையான தொழில்நுட்பத்துடன் வழங்கல் தொடரில் எங்களின் பங்களிப்பை நாங்கள் முன்னெடுத்துச் செல்லவிருக்கிறோம். நமது பகிரப்பட்ட ஜனநாயக மாண்புகள் அடிப்படையில் குறிப்பிட்ட கால வரம்புக்குள் கூடுதலான செயல்திட்டத்துடன் நமது அணிகள் விரைவில் சந்திப்பதற்கு நாம் அறிவுறுத்த வேண்டுமென்று நான் யோசனை தெரிவிக்கிறேன். நன்றி !
அன்னை சந்ரகாந்தாவுக்குப் பிரதமர் மோடி தலைவணங்கினார்

பக்தர்கள் அனைவருக்கும் பலத்தை அளிக்கவும் எதிர்மறை சக்திகள் அனைத்தையும் அடக்கவும் அன்னை சந்ரகாந்தாவைப் பிரதமர் மோடி பிரார்த்தனை செய்தார். பிரதமர் டுவிட்டரில் கூறியிருப்பது: "मां चंद्रघंटा के चरणों में शीश झुकाकर नमन। देवी चंद्रघंटा अपने सभी भक्तों को नकारात्मक शक्तियों पर विजय का आशीर्वाद दें। इस अवसर पर उनसे जुड़ी स्तुति…"
தில்சாட் பூங்கா முதல் அட்டா காஸியாபாத்தின் புதிய பேருந்து முனையம் வரை தில்லி மெட்ரோ நீட்டிப்பு – மத்திய அமைச்சரவை ஒப்புதல்

தில்சாட் பூங்கா முதல் அட்டா காஸியாபாத்தின் புதிய பேருந்து முனையம் வரை தில்லி மெட்ரோ மார்க்கத்தை நீட்டிக்க பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. நீட்டிக்கப்படவுள்ள ரயில் பாதையின் தூரம் 9.41 கிலோமீட்டர் ஆகும். இத்திட்டத்திற்காக மத்திய நிதியுதவியாக ரூபாய் 324.87 கோடி வழங்கவும் அமைச்சரவை ஒப்புதல் அளித்துள்ளது. இதன் ஒட்டுமொத்த செலவு ரூ.1,781.21 கோடியாகும். இத்திட்ட அமலாக்கம் பொதுமக்களுக்கு போக்குவரத்து வசதிகளை மேம்படுத்தும். தில்லி மெட்ரோ ரயில் கழகமும், தில்லி யூனியன் பிரதேச அரசும் இத்திட்டத்தை செயல்படுத்தவுள்ளன.
சர்தார் படேலின் பிறந்த நாளையொட்டி குடியரசுத் தலைவர், குடியரசு துணைத் தலைவர், பிரதமர் ஆகியோர் மலரஞ்சலி செலுத்தினர்; ஒற்றுமைக்கான ஓட்டத்தை பிரதமர் கொடியசைத்து தொடங்கிவைத்தார்

சர்தார் வல்லபபாய் படேலின் பிறந்த நாளையொட்டி, புதுதில்லியில் படேல் சதுக்கம் பகுதியில் உள்ள சர்தார் படேலின் சிலைக்கு குடியரசுத் தலைவர் திரு. ராம் நாத் கோவிந்த், குடியரசு துணைத் தலைவர் திரு. வெங்கையா நாயுடு, பிரதமர் திரு. நரேந்திர மோடி ஆகியோர் இன்று மலரஞ்சலி செலுத்தினர். பின்னர், மேஜர் தியான்சந்த் தேசிய மைதானத்திலிருந்து “ஒற்றுமைக்கான ஓட்டத்தை” பிரதமர் கொடியசைத்து தொடங்கிவைத்தார். நிகழ்ச்சியில் பேசிய பிரதமர், சர்தார் வல்லபபாய் படேலின் பங்களிப்பை, குறிப்பாக நாட்டை ஒருமைப்படுத்துவதற்காக அளித்த பங்களிப்பை நினைவுகூர்ந்தார். சர்தார் படேலுக்கும், நமது நாட்டை கட்டமைப்பதற்காக அவர் அளித்த பங்களிப்புக்கும் இந்திய இளைஞர்கள் மதிப்பு அளிப்பதாக பிரதமர் கூறினார். இந்தியா, அதன் வேற்றுமையால் பெருமையடைவதாக பிரதமர் கூறினார். ஒற்றுமைக்கான ஓட்டம் போன்ற நிகழ்ச்சிகள், உணர்வையும், ஒற்றுமையையும் உறுதிப்படுத்துவதற்கான வாய்ப்பை அளிப்பதாக பிரதமர் தெரிவித்தார். முன்னாள் பிரதமர் திருமதி. இந்திராகாந்தியின் நினைவு தினமும் இன்று அனுசரிக்கப்படுவதை திரு. நரேந்திர மோடி நினைவுகூர்ந்தார். நிகழ்ச்சியில் பங்கேற்றவர்களுக்கு பிரதமர் உறுதிமொழி செய்துவைத்தார்.
குரு தேஜ்பகதூரின் நினைவு தினத்தில் பிரதமர் அஞ்சலி

குரு தேஜ்பகதூர் தனது இன்னுயிரைத் தியாகம் செய்த தினத்தையொட்டி பிரதமர் திரு நரேந்திர மோடி அவருக்கு அஞ்சலி செலுத்தியுள்ளார். இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது; குரு தேஜ்பகதூர் ஜி-யின் தியாக தினத்தில் அவருக்கு அஞ்சலி செலுத்துகிறேன். அவரது வீரம், கொள்கைகள் மற்றும் லட்சியத்தில் அசைக்கமுடியாத அர்ப்பணிப்புக்காக அவர் அனைவராலும் போற்றப்படுகிறார். கொடுங்கோன்மைக்கும், அநீதிக்கும், அவர் தலைவணங்க மறுத்தார். அவரது போதனைகள் நம்மை தொடர்ந்து ஊக்குவித்துக் கொண்டிருக்கும்.
பிரபல கல்வியாளர் பாபா இக்பால் சிங் அவர்களின் மறைவுக்குப் பிரதமர் இரங்கல் தெரிவித்துள்ளார்

பிரபல கல்வியாளர் பாபா இக்பால் சிங் அவர்களின் மறைவுக்குப் பிரதமர் திரு.நரேந்திர மோடி ஆழ்ந்த இரங்கல் தெரிவித்துள்ளார். டுவிட்டரில் பிரதமர் கூறியிருப்பதாவது; “பாபா இக்பால் சிங் அவர்களின் மறைவால் துயருற்றேன். இளைஞர்களிடையே கல்வியை அதிகரிக்கச் செய்த முயற்சிகளுக்காக அவர் நினைவுகூரப்படுவார். சமூக அதிகாரமளித்தலுக்கு அவர் ஓய்வின்றி உழைத்தவர். இந்த சோகமான தருணத்தில் அவரது குடும்பம் மற்றும் ஆதரவாளர்களுக்கு எனது ஆறுதல். வாஹே குருவின் ஆன்மா சாந்தியடையட்டும்.”
தூர்தர்ஷன் செய்தியின் வாராந்திர சமஸ்கிருத சஞ்சிகை ‘’வார்த்தாவலி’’-க்கு பிரதமர் வாழ்த்து

தூர்தர்ஷன் செய்தி சேனலில் வாரந்தோறும் தொடர்ந்து ஒளிபரப்பாகி, ஐந்து ஆண்டுகளை நிறைவு செய்ததையொட்டி, ‘வார்த்தாவலி’ சமஸ்கிருத செய்தி சஞ்சிகை நிகழ்ச்சிக்கு பிரதமர் திரு. நரேந்திர மோடி வாழ்த்து தெரிவித்துள்ளார். இதுகுறித்து அவர் வெளியிட்டுள்ள டுவிட்டர் பதிவில், “देववाणीं संस्कृतभाषां वैश्विके पटले प्रचारप्रसारशिखरासनम् आसादयितुं कृतयत्नस्य डी.डी.न्यूज़-वाहिन्यां प्रसार्यमाणस्य ‘वार्तावली’-कार्यक्रमस्य अतुल्यमस्ति योगदानम्। वार्तावल्याः पञ्चवर्षपूर्त्यवसरे संस्कृतकार्यक्रमसम्बद्धान् समस्तान् सदस्यान् दर्शकाँश्च अहं हृदयेन अभिनन्दामि”।என்று கூறியுள்ளார்.
ஜார்கண்ட் மாநில அமைப்பு தினத்தை முன்னிட்டு  அம்மாநில மக்களுக்கு  பிரதமர் வாழ்த்துத் தெரிவித்துள்ளார்

ஜார்கண்ட் மாநில அமைப்பு தினத்தை முன்னிட்டு அம்மாநில மக்களுக்கு பிரதமர் திரு நரேந்திர மோடி வாழ்த்துத் தெரிவித்துள்ளார். மாநில முன்னேற்றத்தின் புதிய உச்சத்திற்கு அவர் வாழ்த்தியுள்ளார். பிரதமர் தமது ட்விட்டர் பதிவில் கூறியிருப்பதாவது: “ஜார்க்கண்ட் மாநிலத்தின் அமைப்பு நாளில் அனைத்து மக்களுக்கும் வாழ்த்துக்கள். இயற்கை வளங்கள் மற்றும் பழங்குடியினரின் கலை-கலாச்சாரங்கள் நிறைந்த இந்த மாநிலம் முன்னேற்றத்தின் உச்சத்தை எட்ட வேண்டும் என்று நான் விரும்புகிறேன்”
இந்தியாவுக்கும் போலந்துக்கும் இடையே விவசாயம் மற்றும் அது சார்ந்த துறைகளில் ஒத்துழைப்புக்கான ஒப்பந்தம் கையெழுத்திடுவதற்கு அமைச்சரவை ஒப்புதல்

இந்தியாவுக்கும் போலந்துக்கும் இடையே விவசாயம் மற்றும் அது சார்ந்த துறைகளில் ஒத்துழைப்புக்கான ஒப்பந்த்ததில் கையெழுத்திடுவதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது. விவசாயத்துறையில் நடப்பு நிலவரம், பயிர்களின் ஆரோக்கிய நிலை பற்றிய தகவல்கள் பாதிப்பு ஏற்படுத்தக் கூடிய உயிரிகளால் ஏற்படும் அச்சுறுத்தல், விலங்குகளால் ஏற்படும் தொற்று நோய் அச்சுறுத்தல்கள் உள்ளிட்டவற்றில் தகவல் பரிமாற்றம் மற்றும் வேளாண்துறை சார்ந்த பல்வேறு நடவடிக்கைகளை உள்ளடக்கியது இந்த ஒப்பந்தம். வேளாண்மை மற்றும் வேளாண் உணவுப் பதனீடு தொடர்பான சந்தைகள், கண்காட்சிகள், கருத்தரங்குகள், மாநாடுகள் ஆகியவற்றில் பங்கேற்பது குறித்த அம்சங்களும் ஒப்பந்த்த்தில் இடம் பெற்றுள்ளன. ஒப்பந்த தரப்புகளின் மாநிலங்களிடையே வேளாண் உணவு வர்த்தகத்துக்கு ஆதரவு அல்லது அது சார்ந்த முயற்சிகளில் கூட்டு பொருளாதார நடவடிக்கைகளை மேற்கொள்ளுதலுக்கும் ஒப்பந்தம் வகை செய்கிறது. இரு நாடுகளின் பிரதிநிதிகளைக் கொண்ட கூட்டுக் குழுவை அமைப்பதற்கும் ஒப்பந்தம் வகை செய்கிறது. இந்தக் குழு ஒத்துழைப்புக்கான திட்டங்களை தயார் செய்யும் : ஒப்பந்தத்தை அமல் படுத்தும் போது ஏற்படும் பிரச்சினைகளுக்கு தீர்வு காணும்.
மத்திய அரசு ஊழியர்களுக்கு 2 சதவீத கூடுதல் அகவிலைப்படி அளிக்க மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவை கூட்டம் மத்திய அரசு ஊழியர்களுக்கு கூடுதலாக இரண்டு சதவீத அகவிலைப்படி அளிக்க ஒப்புதல் அளித்துள்ளது. இதேபோல் ஓய்வூதியதாரர்களுக்கும் இரண்டு சதவீத அகவிலைப்படி நிவாரணம் அளிக்க ஒப்புதல் அளிக்கப்பட்டுள்ளது. அடிப்படை ஊதியம்/ஓய்வூதியத்தில் தற்போது 7 சதவீத அகவிலைப்படி அளிக்கப்படுகிறது. இந்த உயர்வு 01.07.2018 முதல் அளிக்கப்பட உள்ளது. விலைவாசி உயர்வை சமாளிக்கும் வகையில் இந்த அகவிலைப்படி உயர்வு அளிக்கப்படுகிறது. இந்த அகவிலைப்படி உயர்வு காரணமாக அரசுக்கு ஆண்டுக்கு ரூ. 6112.20 கோடி கூடுதலாக செலவாகும் என்பதுடன், 2018-19 நிதியாண்டில் ரூ. 4074.50 கோடி (2018 ஜூலை முதல் 2019 பிப்ரவரி வரை) கூடுதலாக செலவாகும். இதன் மூலம் 48.41 லட்சம் மத்திய அரசு ஊழியர்கள் மற்றும் 62.03 லட்சம் ஓய்வூதியதாரர்கள் பயனடைவார்கள். 7வது ஊதியக் குழுவின் பரிந்துரைகள் அடிப்படையில் ஏற்கப்பட்ட விகிதத்தில் இந்த உயர்வு அளிக்கப்பட்டுள்ளது.